ЗАХИАЛАГЧ: ЭЗЭМШИГЧ: ГҮЙЦЭТГЭГЧ:

|  |  |  |
| --- | --- | --- |
| БАТЛАВ.СОЁЛЫН ӨВИЙН ҮНДЭСНИЙ ТӨВИЙН ЗАХИРАЛ Г.ЭНХБАТ  /тамга//Гарын үсэг/ ............................. | БАТЛАВ........................................ /тамга//Гарын үсэг/................................. | БАТЛАВ.“ЮНАЙТЕД БРОДКАСТИНГ” ХХК-ИЙН ГҮЙЦЭТГЭХ ЗАХИРАЛ Б.БАДАМХАНД  /тамга/ /Гарын үсэг/............................. |

**ХАМТРАН АЖИЛЛАХ ГУРВАН ТАЛТ ГЭРЭЭ**

Дугаар: .............../................/...............

2024 оны .....  сарын ....... Улаанбаатар хот

 Энэхүү ХАМТРАН АЖИЛЛАХ ГЭРЭЭ (цаашид “Гэрээ” гэх)-г нэг талаас Соёлын яамны харьяа **Соёлын өвийн үндэсний төв** (цаашид “А тал” гэх), **.........................** (цаашид “Б тал” гэх), нөгөө талаас “**Юнайтед бродкастинг корпорэйшн”** ХХК-ийн “Стар ТВ” телевиз(цаашид “Телевиз тал” гэх) (цаашид хамтад нь “Талууд”, тус тусад нь “Тал” гэнэ) нар харилцан тохиролцож энэхүү гурван талт гэрээг дор дурдсан нөхцөлөөр байгуулав.

1. **НИЙТЛЭГ ҮНДЭСЛЭЛ**
	1. Энэхүү гэрээгээр “Соёлын өвийн үндэсний төв” болон “...........................” нь “Юнайтед бродкастинг корпорэйшн” ХХК-ийн “Стар телевиз”-ийн бүтээж буй үндэсний түүх, өв соёл, уламжлал танин мэдэхүйн “Нүүдэлчдийн өв соёл” нэвтрүүлэгт дэмжлэг үзүүлэн хамтран ажиллах, соёлын өвийг дүрсжүүлэн хадгалах, үндэсний үнэт зүйлийг түгээн дэлгэрүүлэхтэй холбоотой талуудын хооронд үүсэх бүхий л төрлийн харилцааг зохицуулна.
	2. Гэрээ байгуулагч талууд нь энэхүү гэрээ болон Монгол Улсын Иргэний хууль, Соёлын өвийг хамгаалах тухай хууль, Музейн тухай хууль, Өргөн нэвтрүүлгийн тухай хууль болон талуудын бусад хууль, дүрэм, журам, стандартыг үйл ажиллагаандаа мөрдлөг болгоно.
	3. Соёлын өвийг судлах, хамгаалах, сурталчлах ажилд анхаарал хандуулж, хамтын ажиллагааг бататгахын төлөө харилцан нэг нэгнээ тусалж дэмжин, гэрээгээр хүлээсэн үүргээ шударгаар, бодитоор, зохих ёсоор гүйцэтгэж хамтран ажиллах, харилцан туслалцах зарчмыг мөрдлөг болгоно.
	4. Энэхүү гэрээ нь талууд гарын үсэг зурж, тамга тэмдэг дарж баталгаажуулсан өдрөөс хойш 1 /нэг/ жилийн хугацаанд хүчин төгөлдөр үйлчилнэ.
	5. Үндэсний өв соёл, танин мэдэхүйн нэвтрүүлгийг гэрээний хугацаанд боломжит дугаар хүртэл хийж гүйцэтгэнэ.
2. **ГЭРЭЭНИЙ ЗОРИЛГО**
	1. Энэхүү гэрээний зорилго нь“Юнайтед бродкастинг корпорэйшн” ХХК-ийн “Стар ТВ” телевиз “Нүүдэлчдийн өв соёл” үндэсний түүх, өв соёл, уламжлал, танин мэдэхүйн нэвтрүүлгийг бүтээж түгээх, Соёлын өвийн үндэсний төвнь соёлын өвийн талаар мэдлэг олгох, өөрсдийн сан хөмрөгтөө хувь нэмэр оруулж хар дүрс болон нэвтрүүлгийг хадгалах, сурталчлах, .......................... нь телевизээр дамжуулан соёлын үнэт зүйлийг сурталчлах, түгээн дэлгэрүүлэхтэй холбоотой талуудын хооронд үүсэх бүхий л төрлийн харилцааг зохицуулахад оршино.
3. **А ТАЛЫН ЭРХ, ҮҮРЭГ**
	1. А тал нь “Стар телевиз”-ийн бүтээж буй үндэсний өв, соёлын танин мэдэхүйн нэвтрүүлэгт оролцох музейн нэрс, нэвтрүүлгийн зураг авалтын хуваарь болон нэвтрүүлэгт оролцох үзмэрүүдийн жагсаалт, бичлэгт уншигдах үзмэрийн түүхэн үүсэл гарлын тайлбарыг нэгдсэн байдлаар гаргаж өгч хамтран ажиллана.
	2. “Соёлын өвийн үндэсний төв” нь өөрийн нэр, таних тэмдэг логог нэвтрүүлэгт тусгуулна.
	3. Хамтын ажиллагааны дүнд бүтээгдсэн нэвтрүүлгийн бичлэг, хар дүрсийг зөвхөн видео архивын зорилгоор телевизээс хүлээн авч Соёлын өвийн улсын нэгдсэн бүртгэл, мэдээллийн санд хадгална.
	4. Телевиз талаас хүлээлгэн өгсөн нэвтрүүлгийн бичлэгийг олон нийтийн сүлжээ болон “Google arts and Culture” талбарт ашиглахдаа Стар телевизийн нэрийг заавал дурдана.
	5. Хамтрагч нь хүлээн авсан нэвтрүүлгийн бичлэгийн хувь болон холбогдох хэсгийг ижил төрлийн үйл ажиллагаа явуулдаг бусад байгууллагад дамжуулах, хуулбарлан өгөх, өөр нэвтрүүлэгт ашиглах эрхгүй байна.
4. **Б ТАЛЫН ЭРХ, ҮҮРЭГ**
	1. Гэрээт ажлын хүрээнд “Стар телевиз”-ийн бүтээж буй үндэсний өв, соёлын танин мэдэхүйн нэвтрүүлэгт өөрийн түүх, соёлын дурсгалт зүйлийг зохих журмын дагуу ашиглуулан хамтран ажиллана.
	2. Музей нь өөрийн нэр, таних тэмдэг логог нэвтрүүлэгт тусгуулна.
	3. Нэвтрүүлгийн зураг авалтын тов тогтоосон хугацаанд нэвтрүүлгээр сурталчлан таниулах баг болон үзмэрийн мэдээллийг бэлтгэх, нэвтрүүлгийн зураг авалтыг хийх нөхцөл боломж, зохион байгуулалтаар хангаж өгнө.
	4. Телевиз талын ажилд хяналт тавьж, санал хүсэлт гаргах, зааварчилгаа, зөвлөгөө өгөх эрхтэй.
	5. Гэрээнд заасан ажлыг гүйцэтгэж байх явцад үзмэрийн аюулгүй байдлыг хангах үүрэгтэй.
	6. Телевизийн ашиглаж буй техник хэрэгсэл нь Үнэт ховор үзмэр, музейд хадгалагдаж буй соёлын биет өвд гэмтэл учруулахуйц бол шаардлага хүргүүлэх эрхтэй.
	7. Б тал нь хүлээн авсан нэвтрүүлгийн бичлэгийн хувь болон холбогдох хэсгийг ижил төрлийн үйл ажиллагаа явуулдаг бусад байгууллагад дамжуулах, хуулбарлан өгөх, өөр нэвтрүүлэгт ашиглах эрхгүй бөгөөд хэрэв ашиглахаар бол Стар телевизэд нэг контентын төлбөр 1.000.000 /нэг сая/ төлж, зөвшөөрөл авна.
	8. Хамтын ажиллагааны дүнд бүтээгдсэн нэвтрүүлгийн бичлэгийг бүртгэл, мэдээллийн сандаа хадгалах, музейн дотоод үйл ажиллагаа болон өөрийн цахим хуудаснаа ашиглах зорилгоор телевизээс хүлээн авна. Ингэхдээ Стар телевизийн нэрийг заавал дурдана.
	9. Нэвтрүүлгийн зураг авалтын тов тогтоосон хугацааг өөрчлөх тохиолдолд ажлын 3 /гурав/ өдрийн өмнө урьдчилан телевизэд мэдэгдэж боломжит хугацаанд дахин тов тогтооно.
5. **ТЕЛЕВИЗ ТАЛЫН ЭРХ, ҮҮРЭГ**
	1. Телевиз нь төрт ёс, түүх, соёл, хэл бичгийн уламжлал, үндэсний үнэт зүйлсийг түгээн дэлгэрүүлж, соёлын бүтээлч үйлдвэрлэлийг хөгжүүлэх, залуу үеийн эх түүхийн мэдлэгийг дээшлүүлэхэд хувь нэмрээ оруулж ........................д хадгалагдаж буй түүх соёлын дурсгалт зүйлийг нэвтрүүлгээр сурталчлан таниулна.
	2. “Нүүдэлчдийн өв соёл” нэвтрүүлгийн онцгой эрхийг эдлэх бөгөөд нэвтрүүлгийн бичлэгийг талуудад Стар телевизийн логотойгоор хүлээлгэн өгнө.
	3. Телевиз нь хамтын ажиллагааны хүрээнд хамтрагч талын үйл ажиллагааны талаар фото зураг болон бичлэгийг чанарын өндөр түвшинд бэлтгэн хамтрагч талын үйл ажиллагааг дэмжин ажиллана.
	4. Телевиз нь .................................. сан хөмрөгт хадгалагдаж буй баримтат кино, үйл ажиллагааны видео зэргийг өөрийн телевизийн эфирээр дамжуулан олон нийтэд сурталчлан таниулж, үйл ажиллагааг дэмжин ажиллана.
	5. Телевиз нь нэвтрүүлгийн зураг авалтын товыг хамтрагч талын харилцах ажилтантай урьдчилан тохиролцож баталгаажуулна.
	6. Телевиз нь нэвтрүүлэгтэй холбоотой хэрэглэгдэхүүн, материал, үзмэрийн танилцуулга, тайлбарлагч ажилтан, зураг авалтын талбай зэргийг товлосон хугацаанд бэлдэж өгөхийг шаардах эрхтэй.
	7. Телевиз нь нэвтрүүлгийн зураг авалтын үед Музейн дүрэм, журам, хадгалалтын стандартыг мөрдөж, ажилтнуудын тавьсан зохих ёсны шаардлагыг биелүүлэн ажиллана.
	8. Нэвтрүүлэгт хамтрагч талын нэр, таних тэмдэг логог тусгаж хамтран ажиллагч байгууллагаар зарлана.
	9. Телевизийн ажилтан нь музейд хадгалагдаж буй соёлын биет өв буюу үзмэрт хүрэх эрхгүй байна.
	10. Телевиз нь шаардлагатай тохиолдолд хамтын ажиллагааны хүрээнд хамтрагч талын ажилтан болон талбайн объектыг бусад нэвтрүүлэг, үйл ажиллагаанд оролцуулж болно.
	11. Телевиз нь Хамтрагч талаас гэрээний үүргээ зохих ёсоор биелүүлэхийг шаардах зэрэг эрх эдэлж, үүрэг хүлээнэ.
6. **ТӨЛБӨР ТООЦОО**
	1. Талууд хамтын ажиллагааны хүрээнд бие биеэ дэмжин ажиллах ба харилцан төлбөр төлөхгүйгээр харилцан тохиролцов.
7. **ТАЛУУДЫН ХАРИУЦЛАГА**
	1. Талууд гэрээний хугацаа үл хамааран бүтээлийг хууль бусаар ашиглах эрхгүй ба учирсан хохирлыг бүрэн хариуцна.
	2. Талууд гэрээг хэрэгжүүлэх явцад шууд болон шууд бусаар олж мэдсэн байгууллага, хувь хүн хүний нууцад хамаарах аливаа мэдээллийг бусдад бичгэн болон аман хэлбэрээр задруулахгүй байх үүргийг хугацаагүй хүлээнэ.
	3. Гэрээгээр хүлээсэн үүргээ биелүүлээгүй, зохих ёсоор биелүүлээгүйгээс учруулсан хохирлыг гэм буруутай тал нь хохирогч талдаа нөхөн төлөх үүрэгтэй.
8. **БУСАД ЗҮЙЛ**
	1. Телевиз нь нэвтрүүлгийн зохиол, найруулга, зураг авалтын багийн үйл ажиллагааны дүнд бүтэж буй өөрийн нэвтрүүлгийн зохиогчийн эрхтэй холбоотой хуульд заасан онцгой эрхийг эдэлнэ.
	2. Нэвтрүүлгийн зураг авалтын бүхий л хар дүрс, аудио бичлэг, видео бичлэгийн өмчлөх эрхийг талууд тэгш эрхийн хүрээнд хамтран эзэмшинэ.
	3. Талууд харилцан зөвшилцсөний үндсэн дээр гэрээнд нэмэлт, өөрчлөлт оруулж болох бөгөөд эрх бүхий этгээдийн гарын үсэг, тамга тэмдгээр баталгаажна. Тус гэрээний нэмэлт, өөрчлөлт нь гэрээний салшгүй хэсэг болно.
	4. Гэрээг дараах тохиолдолд цуцалж болно.
		1. Талуудын аль нэг нь гэрээгээр хүлээсэн үүргээ зохих ёсоор биелүүлээгүй тохиолдолд нөгөө талын санаачилгаар;
		2. Талууд харилцан тохиролцсон бол;
	5. Тус гэрээний 8 дугаар зүйлийн 8.4-д заасны дагуу гэрээг хугацаанаасаа өмнө цуцлахдаа нөгөө талдаа 30 /гуч/ хоногийн өмнө бичгээр мэдэгдсэн байна.
	6. Энэхүү гэрээний хугацаа дуусгавар болох мөн гэрээ цуцлагдсанаар талуудад олгогдсон эрх, үүрэг мөн дуусгавар болно.
	7. Талуудын эзэмшигч, удирдлага, бүтэц өөрчлөгдсөн нь гэрээг дуусгавар болгох, цуцлах үндэслэл болохгүй.
	8. Гэрээний хугацаа дуусаж цаашид сунгагдахгүй болсон, эсхүл аль нэг тал эрх зүйн чадамжгүйд тооцогдсон бол гэрээ дуусгавар болсонд тооцогдоно.
	9. Талууд гэрээтэй холбогдон гарсан маргааныг зөвшилцлийн журмаар шийдвэрлэхийг эрхэмлэх бөгөөд зөвшилцөлд хүрч чадаагүй тохиолдолд хуулийн байгууллагаар шийдвэрлүүлнэ.
	10. Талууд “Нүүдэлчдийн өв соёл”-ын тухай танин мэдэхүйн нэвтрүүлгийн тоо хэмжээний талаар харилцан тохиролцож зөвшилцөнө.
	11. Талууд гэрээг 6, 11 сард дүгнэж цаашид хамтран ажиллах чиглэлээр санал солилцоно.
	12. Гэрээг 3 /гурван/ хувь үйлдэх бөгөөд хувь тус бүр хүчин төгөлдөр байна.
	13. Талууд гэрээнд тусгагдаагүй аливаа асуудлыг шийдвэрлэхдээ Монгол Улсын Иргэний хууль болон холбогдох бусад хууль тогтоомжийг мөрдлөг болгоно.

**ГЭРЭЭ БАЙГУУЛСАН:**

|  |  |  |
| --- | --- | --- |
| **А ТАЛЫГ ТӨЛӨӨЛЖ:** | **Б ТАЛЫГ ТӨЛӨӨЛЖ:** | **ТЕЛЕВИЗИЙГ ТӨЛӨӨЛЖ** |
| БҮРТГЭЛ, МЭДЭЭЛЛИЙН ГАЗРЫН ДАРГА |  | САНХҮҮ ХАРИУЦСАН ЗАХИРАЛ  |
| ............................. А.САРУУЛУтас: 77779004 | ...............................  | ................................ Н.НАРАНГЭРЭЛ |
| Хаяг: Улаанбаатар хот ХУД-21-р хороо, Өөрийн байр. |  | ҮЙЛ АЖИЛЛАГАА ЭРХЭЛСЭН ЗАХИРАЛ ...................... Д.БАТБОЛД |
| РЕДАКТОР ..................................... Н.ЧИМЭГЛҮНУтас:.9910-4252 |
|  |  | ХУУЛИЙН ЗӨВЛӨХ................................... Г.ДЭЛГЭРМААУтас: 9001-1018 |
|  |  | И-мэйл: @startv.mn Хаяг: Улаанбаатар хот, БЗД, 1-р хороо, Токиогийн гудамж-10, Чингис зочид буудал, Б корпус “Стар” телевизийн байр. |